 Cod roșu de inundații în jud. Harghita: sute de gospodării au fost afectate. Un bătrân a fost evacuat de pompieri în cursul nopții.
Două localități din județul Harghita au fost afectate de indundații, ca urmare a ploilor torențiale de ieri. Sute de gospodării din Căpâlnița și Vlăhița au fost inundate. Pompierii militari din cadrul Detașamentului Odorheiu Secuiesc și SVSU Vlăhița intervin în zonă.
A fost emis cod roșu de inundații în județul Harghita, iar sute de gospodării din localitățile Căpâlnița și Vlăhița au fost afectate. Pompierii din cadrul Detașamentului Odorheiu Secuiesc și SVSU Vlăhița intervin de urgență la fața locului pentru evacuarea apei.În localitatea Căpâlniţa sunt inundate subsolurile a 60-70 case şi peste 100 de curţi şi gospodării, iar în Vlăhiţa sunt inundate subsolurile a 93 case, 153 curţi şi 16 apartamente.În cursul nopții, un bătrân a fost evacuat de pompieri după ce demisolul case sale a fost inundat complet.Ion Proca, prefectul județului, a declarat la Digi 24 că nu sunt persoane rănite, dar pagubele materiale sunt însemnate.Populaţia a fost avertizată şi prin Ro-Alert. Alerta vizează râul Homorodul Mare şi pârâul Brădeşti.